《天泉歌》
清代·徐灏

晓行十里稀人踪，但闻泉响无西东。山巅宿云不肯住，随风散作青濛濛。

俄顷风尽云亦定，苍崖飞出两白龙。奔人直下竞赴壑，昂首作势还腾空。

岩前五色炫海日，涧底一曲垂长虹。仙人玉女在何许，惟有丫髻留双峰。

白云洞口更幽绝，飞流断续分三重。其余蜿蜒各有熊，或倚怪石穿虬松。

水帘一卷挂石室，瑶花琪树纷蒙茸。兹山夙昔擅名胜，迹所未到心难穷。

何时结茅傍山麓，躬耕自作田舍翁。朅来手持碧玉杖，拄到绝顶青芙蓉。

不知何处好山水，有此十丈玻璃风。鹤兮飞来吾与汝，平台之上云蓬蓬。

作者简介：徐灏，字子远，一字伯朱，号灵洲，番禺籍钱塘人。贡生，官广西知府。有《灵洲山人诗录》。